Hrvatski jezik (20. travnja 2020.)

**Prepričavanje s promjenom gledišta**

ROK ZA IZVRŠAVANJE ZADATKA: utorak (21. 4.), do 16 sati

Zadatak i upute za rad:

* Dragi učenici, već ste se upoznali s pojmom „prepričavanje“, no u sljedeća dva sata proširit ćete malo svoje znanje. Na koja 4 načina možemo prepričavati otkrit ćete pomoću power point prezentacije koju vam prilažem uz ove upute.
* Na današnjem satu proučit ćete **prvih 11 slajdova**.
* *Što je važno zapamtiti i zapisati iz prvih jedanaest slajdova?*

Zapisat ćete: što znači prepričavati (2. slajd), koje 4 vrste prepričavanja postoje (3. slajd), što je sažeto prepričavanje (5. slajd), a što opširno prepričavanje (8. slajd).

* Kako biste dobro uvježbali sažeto i opširno prepričavanje, pratite zadatke koji vam se uz njih nude (6. i 9. slajd). Te zadatke u kojima trebate pokušati prepričati zadani tekst ne morate pisati, kao ni svoje prepričavanje, ali svakako usmeno to odradite – prepričavajte sami sebi naglas kako biste vježbali svoje usmeno izražavanje. Kada sami prepričate sažeto i opširno zadani tekst iz čitanke, idući slajdovi poslije tih zadataka pokazat će vam primjere kako to može izgledati.
* To je sve za danas. Fotografije onoga što ste zapisali pošaljite mi privatnom porukom (nemojte zaboraviti napisati naslov), a možete se u svojoj poruci osvrnuti i na to je li vam bilo teško sažeto i opširno prepričavati i kako ste se snašli u tim vježbama.